Dikastérium pre službu milosrdenstva

Dikastérium pre charitatívnu službu alebo úrad apoštolského almužníka () je jedno zo šestnástich dikastérií rímskej kúrie. Jeho úlohou je pomáhať chudobným menom pápeža, ako to definuje pápežská konštitúcia Praedicate evangelium: „Ide o zvláštne vyjadrenie milosrdenstva a vychádzajúce z voľby pre chudobných, zraniteľných a vylúčených, vykonáva v akejkoľvek časti sveta dielo podpory a pomoci voči nim v mene rímskeho veľkňaza, ktorý v prípadoch mimoriadnej biedy alebo inej nutnosti osobne rozhoduje o poskytovanej pomoci.“František (pápež), apošt. konštitúcia Praedicate evangelium o rímskej kúrii a jej službe cirkvi a svetu, 19. marca 2022, čl. 79.

 História úradu 
Už od prvých storočí cirkvi poveroval rímsky biskup diakonmi svojej diecézy, aby sa starali o chudobných. O pápežskom almužníkovi hovorí už pápež Inocent III., úrad oficiálne zriadil Gregor X.. Pápež Lev XIII. delegoval na almužníka fakulty pre udeľovanie pápežského požehnania vo forme pergamenovej listiny, ktorú – za podmienky príspevku na pápežovu dobročinnosť – tento úradník udeľuje dodnes. Až do reformy v roku 2022 bol úrad apoštolského almužníka (Elemosineria Apostolica) inštitúciou Svätej stolice, ktorá nebola súčasťou rímskej kúrie, ale patrila medzi inštitúcie spojené so Svätým Stolcom.Ján Pavol II. apošt. konštitúcia Pastor Bonus o rímskej kúrii, 28. jún 1988, čl.193 Almužník Jeho Svätosti mal hodnosť arcibiskupa a bol súčasťou tzv. pápežskej rodiny, preto sa mohol zúčastniť bohoslužieb a oficiálnych audiencií pápeža. Pápež František apoštolskou konštitúciou Praedicate evangelium k 5. júnu 2022 zmenil názov tejto organizácie na aktuálny, urobil z nej dikastérium rímskej kúrie a postavil do jej čela kardinála.

 Referencie 

 Zdroj 

Službu milosrdenstva